Title: Об утверждении Устава му-ниципального дошкольного образовательного учреждения Мамсинский детский сад
Author: *
Last saved by: Рафия

Арча район Советы 
КАРАРЫ

| « | 13 | » | июль | 2022 ел | | № | 160

Татарстан Республикасы Арча муниципаль районының социаль-хезмәт мөнәсәбәтләрен җайга салу буенча өчьяклы комиссия төзү турында

Россия Федерациясе Хезмәт кодексы, "Татарстан Республикасында социаль партнерлык органнары турында" 2004 елның 26 июлендәге 42-ТРЗ номерлы Татарстан Республикасы законы нигезендә, социаль партнерлык системасын камилләштерү һәм социаль-хезмәт мөнәсәбәтләрен җайга салуны тәэмин итүнең нәтиҗәлелеген арттыру максатыннан, Арча район Советы карар бирде:
1.	Татарстан Республикасы Арча муниципаль районының социаль-хезмәт мөнәсәбәтләрен җайга салу буенча өчьяклы комиссия төзергә һәм аның составын 1 нче кушымта нигезендә расларга.
2.	Татарстан Республикасы Арча муниципаль районының социаль-хезмәт мөнәсәбәтләрен җайга салу буенча өчьяклы комиссия турында нигезләмәне 2 нче кушымта нигезендә расларга.
3. Татарстан Республикасы Арча муниципаль районы башкарма комитеты җитәкчесе урынбасары Р.Д. Шаһиәхмәтовны Татарстан Республикасы Арча муниципаль районының социаль-хезмәт мөнәсәбәтләрен җайга салу комиссиясе координаторы итеп билгеләргә.
     4. Әлеге карарны Татарстан Республикасы рәсми хокукый мәгълүмат порталында (http:pravo.tatarstan.ru) бастырып чыгарырга һәм Арча муниципаль районы сайтында (arsk.tatarstan.ru) урнаштыру юлы белән халыкка җиткерергә.
     5. Әлеге карарның үтәлешен тикшереп торуны Арча район Советының законлылык, җәмәгать тәртибен саклау һәм җирле үзидарә буенча даими комиссиясенә йөкләргә.

Арча муниципаль районы башлыгы, 
Арча район Советы рәисе	               И.Г.Нуриев

| Арча район Советының  «___»____________________ ел, №__ карарына 1 нче кушымта

Татарстан Республикасы Арча муниципаль районының социаль-хезмәт мөнәсәбәтләрен җайга салу буенча өчьяклы комиссия
 СОСТАВЫ

Арча муниципаль районыннан:

Гатиятов Ренат Мансурович | - Татарстан Республикасы Арча муниципаль районы башкарма комитеты җитәкчесе;
Галимуллина Гүзәл Харисовна | - Татарстан Республикасы Арча муниципаль районы башкарма комитетының икътисад һәм финанс бүлеге башлыгы (килешү буенча);
Нәбиуллин Илшат Миңнегалиевич | - Арча муниципаль районының хезмәтне саклау буенча белгече
Арча муниципаль районы эш бирүчеләреннән:

Муллагалиев
Рафаэль Әдһәмович

- Арча муниципаль районының төзелеш оешмалары җитәкчеләренең координация советы рәисе, «КСМ» ҖЧҖ директоры (килешү буенча);

Гәрәев 
Рүзәл Баязитович

- «Арча АТП» ҖЧҖ генераль директоры (килешү буенча);

Шиһабиев Булат Ринатович | - «АрскПласт» сәүдә йорты» ҖЧҖ директоры (килешү буенча)
Арча муниципаль районы һөнәр берлекләреннән:

Харисов 
Вакыйф Вәгыйзович

- Бөтенроссия мәгариф һөнәр берлегенең Арча территориаль оешмасы рәисе, Арча МР һөнәр берлекләре координация советы рәисе (килешү буенча);

Шәйхиева
Роза Мәсхутовна

- «Арча үзәк район хастаханәсе» ДАССУ һөнәр берлеге рәисе (килешү буенча);

Дәүләтшина Наилә Эдемовна | - Татарстан Республикасы мәдәният хезмәткәрләре һөнәр берлегенең Арча районы комитеты рәисе (килешү буенча).

Арча район Советының 
 «___»____________________ ел, №__
 карарына 2 нче кушымта

Татарстан Республикасы Арча муниципаль районының социаль-хезмәт мөнәсәбәтләрен җайга салу буенча өчьяклы комиссия турында нигезләмә

1. Гомуми нигезләмәләр

1.1. Татарстан Республикасы Арча муниципаль районының социаль-хезмәт мөнәсәбәтләрен җайга салу буенча өчьяклы комиссиясе (алга таба - Комиссия) территориаль һөнәри берлекләр һәм аларның берләшмәләре, эш бирүчеләрнең территориаль берләшмәләре, Татарстан Республикасы Арча муниципаль районының җирле үзидарә органнары вәкилләренең үзара килешүе нигезендә гамәлдәге законнар нигезендә төзелә.
1.2. Комиссия эшчәнлегенең хокукый нигезен Россия Федерациясе Хезмәт кодексы, «Татарстан Республикасында социаль партнерлык органнары турында» 2004 елның 26 июлендәге 42-ТРЗ номерлы Татарстан Республикасы Законы һәм әлеге Нигезләмә тәшкил итә.

Комиссияне төзү принциплары һәм тәртибе

2.1. Комиссия яклары вәкилләренең Комиссия эшчәнлегендә катнашуларының ихтыярый булуы, якларның тигез хокуклы булуы, аларның вәкилләренең тулы вәкаләтле булуы, Комиссия якларының персональ составын билгеләгәндә мөстәкыйльлеге һәм бәйсезлеге принциплары нигезендә төзелә.
Комиссиянең саны һәм персональ составы Татарстан Республикасы Арча муниципаль районы Советы тарафыннан раслана. 
Территориаль һөнәри берлекләр һәм аларның берләшмәләре, эш бирүчеләрнең территориаль берләшмәләре үз вәкилләрен Комиссия составына җибәрергә хокуклы.
Комиссия яклары вәкилләре Комиссия әгъзалары булып тора. Комиссиянең һәр ягыннан әгъзалар саны тигез һәм 10 кешедән арта алмый.
2.2. Территориаль һөнәри берлекләр һәм аларның берләшмәләре, эш бирүчеләрнең территориаль берләшмәләре вәкилләрен Комиссиядә раслау һәм алмаштыру әлеге берләшмәләр органнары карары нигезендә гамәлгә ашырыла.
2.3. Җирле үзидарә органнары вәкилләрен раслау һәм алмаштыру тиешле җирле үзидарә органы карары белән башкарыла.

3. Комиссиянең максатлары һәм бурычлары

3.1. Комиссиянең төп максатлары:
- социаль-хезмәт мөнәсәбәтләрен җайга салу һәм якларның социаль-икътисади мәнфәгатьләрен килештерү;
- социаль партнерлык системасын үстерү;
- күмәк хезмәт бәхәсләрен (конфликтларны) җайга салуда ярдәм күрсәтү.
3.2. Комиссиянең төп бурычлары:
- күмәк сөйләшүләр алып бару һәм территориаль килешү проектын әзерләү;
- Комиссия яклары инициативасы буенча территориаль килешүне үтәү барышында барлыкка килгән мәсьәләләрне карау;
- территориаль дәрәҗәдә социаль-хезмәт мөнәсәбәтләрен шартнамәчел җайга салуга ярдәм итү;
- социаль-хезмәт мөнәсәбәтләре, хезмәт, халыкны эш белән тәэмин итү, социаль тәэмин итү өлкәсендә территориаль программалар проектларын эшләүгә бәйле мәсьәләләр буенча консультацияләр уздыру;
- территориаль килешүнең үтәлешен тикшереп торуны гамәлгә ашыру, аны үтәү барышында барлыкка килгән каршылыкларны хәл итү, шулай ук ризалыкка ирешмәгән мәсьәләләрне җайга салу.

4. Комиссиянең хокуклары

4.1. Комиссиянең хокуклары:
- Татарстан Республикасы Арча муниципаль районының икътисади һәм социаль үсеш мәсьәләләре буенча комиссия якларының эшчәнлеген координацияләү, Татарстан Республикасы Арча муниципаль районында тармак килешүләрен төзегәндә барлыкка килә торган каршылыкларны җайга салу;
- территориаль килешүне эшләгәндә, гамәлгә ашырганда һәм Комиссия карарларын үтәгәндә, Комиссия яклары мәнфәгатьләрен килештерү;
- күмәк сөйләшүләр барышында һәм территориаль килешү проектын әзерләү барышында социаль-хезмәт мөнәсәбәтләрен җайга салу буенча республика өч яклы комиссиясе, тармак комиссияләре, социаль партнерлыкның башка органнары белән хезмәттәшлек итү;
- Татарстан Республикасы Арча муниципаль районының социаль-икътисадый хәле турында Татарстан Республикасы Арча муниципаль районында төзелә торган тармак килешүләре комиссиясе утырышында карала торган территориаль килешүне үтәү һәм каршылыкларны җайга салу мәсьәләләрен карау өчен кирәкле мәгълүматны алу;
- Комиссия әгъзасы булмаган экспертларны, галимнәрне һәм белгечләрне, башка оешмалар вәкилләрен үз эшчәнлекләрендә катнашу өчен экспертлар, галимнәр һәм белгечләр җәлеп итеп эшче төркемнәр оештыру;
- Татарстан Республикасы Арча муниципаль районының җирле үзидарә органнары уздыра торган утырышларда һөнәр беолекләре һәм эш бирүчеләр катнашында социаль-хезмәт мөнәсәбәтләрен җайга салу мәсьәләләре буенча тәкъдимнәр кертү;
- үз вәкилләрен Татарстан Республикасы Арча муниципаль районының җирле үзидарә органнары уздыра торган утырышларда катнашу, шулай ук әлеге органнар тарафыннан төзелгән комиссияләр эшендә катнашу өчен җибәрү;
- кануннар нигезендә проектны әзерләү һәм территориаль килешү төзү тәртибен, территориаль килешү төзүдә катнашмаган эш бирүчеләрне кушу тәртибен билгеләргә;
- Татарстан Республикасы Арча муниципаль районының җирле үзидарә органнары, территориаль һөнәри берлекләр һәм аларның берләшмәләре, эш бирүчеләрнең территориаль берләшмәләре тарафыннан комиссиягә тәкъдим ителү мәҗбүри булган Комиссия компетенциясенә керүче мәсьәләләр буенча карарлар кабул итәргә;
- Татарстан Республикасы Арча муниципаль районы җирле үзидарә органнарының социаль-хезмәт мөнәсәбәтләре өлкәсендәге норматив-хокукый актларын эшләүдә катнашу;  
- Комиссия карарларының үтәлешен тикшереп тору.
       4.2. Комиссия Комиссия регламентын эшли һәм раслый.

5. Комиссиянең координаторы

5.1. Комиссиянең координаторы, Комиссия якларының тәкъдимнәрен исәпкә алып, Татарстан Республикасы Арча муниципаль районы Советы тарафыннан билгеләнә. Координатор Комиссия әгъзасы булмый.
5.2. Комиссия координаторы:
- якларның координаторлары белән берлектә Комиссия эшчәнлеген оештыра, утырышларда рәислек итә;
- Комиссиянең эш планнарын һәм карарын имзалый;
- якларның позицияләрен килештерүдә, уртак карарлар чыгарганда һәм аларны гамәлгә ашырганда уртак икергә килүгә ярдәм итә;
- Комиссия секретариаты эше белән җитәкчелек итә;
- Комиссия эшендә Комиссия әгъзасы булмаган территориаль һөнәри берлекләр һәм аларның берләшмәләре, эш бирүчеләрнең территориаль берләшмәләре һәм җирле үзидарә органнары вәкилләрен, шулай ук галимнәрне һәм белгечләрне, башка оешмалар вәкилләрен чакыра;
- территориаль һөнәри берлекләр, эш бирүчеләрнең территориаль берләшмәләре һәм җирле үзидарә органнары белән килештереп, Комиссия әгъзаларын социаль-хезмәт мөнәсәбәтләрен җайга салуга бәйле мәсьәләләр карала торган күрсәтелгән берләшмәләрдә һәм утырышлар органнарында катнашу өчен җибәрә;
- үз компетенциясе чикләрендә оператив карарлар кабул итүне таләп итә торган мәсьәләләр буенча якларның координаторлары белән консультация комиссиясе утырышлары үткәрә;
- Татарстан Республикасы Арча муниципаль районы Советына Комиссия эшчәнлеге турында мәгълүмат бирә;
- Татарстан Республикасы Арча муниципаль районының социаль-хезмәт мөнәсәбәтләрен җайга салу өлкәсендә Татарстан Республикасы җирле үзидарә органнары тарафыннан күрелә торган чаралар турында Комиссиягә хәбәр итә.
5.3. Комиссия координаторы яклар эшчәнлегенә тыкшынмый һәм тавыш бирүдә катнашмый.

6. Комиссия эшчәнлеген оештыру һәм
карарлар кабул итү тәртибе

6.1. Комиссия үз эшчәнлеген, чираттагы елга яклар тәкъдимнәрен исәпкә алып төзелә торган, яклар тарафыннан имзаланган һәм расланган эш планы (алга таба - Комиссиянең эше планы) нигезендә гамәлгә ашыра.
Комиссия утырышлары Комиссиянең эш планы нигезендә уздырыла.   
Комиссия координаторы Комиссия утырышлары арасында оператив карарлар кабул итүне таләп иткән мәсьәләләр буенча яклар вәкилләре белән консультацияләр үткәрә. Бу очракта, чираттан тыш карау өчен сораулар тәкъдим иткән як ике атна дәвамында утырыш уздыру өчен материаллар әзерләүне тәэмин итә (кертелә торган мәсьәләләр буенча мәгълүмат, карар проекты һ.б.).
6.2. Комиссия утырышы, утырышта һәр якның кимендә 2/3 составы катнашса, хокуклы дип санала.
Комиссия тарафыннан утырышларда карала торган барлык мәсьәләләр буенча карарлар Комиссиянең һәр якны тәкъдим итүче әгъзаларының күпчелек тавышы белән кабул ителә. Комиссия кабул иткән карарларны һәр як  мәҗбүри үтәргә тиеш.
Кабул ителгән карар белән килешмәгән Комиссия әгъзалары аларның аерым фикерен Комиссия утырышы беркетмәсенә кертүне таләп итәргә хокуклы.
6.3. Комиссия эшчәнлеген оештыру һәм финанс ягыннан тәэмин итү Татарстан Республикасы Арча муниципаль районы Башкарма комитеты тарафыннан башкарыла.
6.4. Комиссия эшчәнлеген оештыру ягыннан тәэмин итү өчен Комиссия тарафыннан раслана торган 3 кешелек секретариат төзелә. Комиссия координаторы секретариат эше белән җитәкчелек итә.
6.5. Комиссия секретариаты:
- Комиссия утырышларында карау өчен материаллар әзерләүне тәэмин итә;
- Арча муниципаль районының җирле үзидарә органнарыннан, территориаль һөнәр берлекләре оешмаларыннан һәм аларның берләшмәләреннән, эш бирүчеләрнең территориаль берләшмәләреннән Комиссия утырышларында каралырга тиешле мәсьәләләр буенча мәгълүмат соратып ала;
 - Комиссия карарларын Арча муниципаль районының җирле үзидарә органнарына, территориаль һөнәр берлекләре оешмаларына һәм аларның берләшмәләренә, эш бирүчеләрнең территориаль берләшмәләренә җибәрә;
- эшләрне алып бара һәм Комиссия документлары белән эшләүне оештыра.
6.6. Комиссия утырышлары Татарстан Республикасы Арча муниципаль районы Башкарма комитеты бинасында уздырыла.